Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2022/C 469/10)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„Vicomté d’Aumelas“

PGI-FR-A1107-AM01

Teate esitamise kuupäev: 19.9.2022

HEAKSKIIDETUD MUUDATUSE KIRJELDUS JA PÕHJUSED

1. Toodete organoleptiline kirjeldus

Kaitstud geograafilise tähise „Vicomté d’Aumelas“ tootespetsifikaadi I peatüki punkti 3.3 „Veinide organoleptiline kirjeldus“ on muudetud, et täiendada eri värvusega veinide organoleptilist kirjeldust.

Järgmised täpsustused tehakse ka koonddokumendi punktis „Veini(de) kirjeldus“.

„Veinid peegeldavad Hérault’ oru keskosa eripärast looduskeskkonda, kus jõgi mängib olulist rolli temperatuuri reguleerijana. Punastes veinides on eelkõige rõhutatud puuviljalisus ja elegants ning neid iseloomustab peen tanniinsus. Need veinid on valmistatud viinamarjasortidest „Cabernet-Sauvignon“, „Syrah“, „Carignan“, „Grenache“ ja „Mourvèdre“, mis on koristatud õigel küpsusastmel; veini valmistamisel kasutatakse eelkõige eri viinamarjasortide segusid. Veinid on erksa ja sädeleva rubiinpunase värvusega ning neile on iseloomulikud intensiivsed põldmarja, mustika, vaarika, lagritsa ja pipra aroomid. Valged veinid on valmistatud ühest viinamarjasordist või eri sortide segust, eelkõige on tegemist viinamarjasortidega „Chardonnay“, „Sauvignon“, „Grenache blanc“, „Vermontino“ ja „Viognier“. Neid veine iseloomustab värskus ja amüülalkoholised nüansid, millele lisanduvad leedri- ja akaatsiaõite ning valgete puuviljade ja troopiliste puuviljade varjundid. Veinide maitse on intensiivne ja täidlane, tunda on kerget mõrkjust, mis ei mõju karedalt ega tekita kuivuse tunnet. Roosad veinid on valmistatud viinamarjasortidest „Cinsault“, „Grenache“, „Syrah“, „Carignan“, „Cabernet-Sauvignon“ ja „Mourvèdre“. Neid iseloomustab kahvaturoosa värvus, mis võib olla kerge lõheroosa varjundiga, meeldiv värskus ning intensiivsed ja terviklikud õistaimede, troopiliste puuviljade ja mustsõstra aroomid“.

2. Viinamarjasordid

Muudetud on kaitstud geograafilise tähise „Vicomté d’Aumelas“ tootespetsifikaadi I peatüki punkti 5.

Kaitstud geograafilise nimetusega „Vicomté d’Aumelas“ veinide valmistamiseks kasutatavate viinamarjasortide loendisse on lisatud järgmised 17 viinamarjasorti:

„Artaban N“, „Bronner B“, „Cabernet blanc B“, „Cabernet cortis N“, „Floreal B“, „Johanniter B“, „Monarch N“, „Muscaris B“, „Pinotin N“, „Prior N“, „Saphira B“, „Sauvignac B“, „Solaris B“, „Soreli B“, „Souvignier gris B“, „Vidoc N“, „Voltis B“.

Tootespetsifikaadile lisatud viinamarjasordid on seenhaiguste suhtes vastupidavamad ning ühtlasi paremini kohanenud kliimamuutusega. Nende sortide puhul on tagatud kaitstud geograafilise tähisega veinide omaduste säilimine.

Kaitstud geograafilise tähisega „Vicomté d’Aumelas“ valmistamiseks kasutatavate viinamarjasortide loendist on eemaldatud järgmised 19 viinamarjasorti, mida viinamarjaistandustes ei kasvatata:

„„Auxerrois B“, „Baco blanc B“, „Clairette rose Rs“, „Clarin B“, „Couderc noir N“, „Gamay de Chaudenay N“, „Jurançon blanc B“, „Landal N“, „Lival N“, „Maréchal Foch N“, „Müller-Thurgau B“, „Muscadelle B“, „Muscat à petits grains rouges Rg'“, „Muscat à petits grains Rosés Rs“, „Ravat blanc B“, „Rayon d’or B“, „Savagnin Rose Rs“, „Valérien B“, „Villard noir N““.

Need muudatused viinamarjasortide loetelus lisatakse koonddokumendi osasse „Veiniviinamarjasordid“.

3. Seos geograafilise piirkonnaga

Kaitstud geograafilise tähisega veini „Vicomté d’Aumelas“ tootespetsifikaadi I peatüki punktis 7.1 „Geograafilise piirkonna eripärad“ on geograafilise piirkonna kirjelduse täpsustamiseks ja KGT „Vicomté d’Aumelas“ asukoha määratlemiseks Hérault’ departemangus lisatud järgmised sõnad:

„… dominant le fleuve Hérault au Nord“ (… mida põhja poolt piirab Hérault’ jõgi).

See täpsustus esitatakse ka koonddokumendi punktis „Seos geograafilise piirkonnaga“.

4. Kontrolliasutus

Kaitstud geograafilise tähise „Vicomté d’Aumelas“ tootespetsifikaadi 3. peatükis on ajakohastatud kontrolliasutust puudutavat sõnastust ilma sisulise muudatuseta.

See kontrolliasutuse kontaktandmete ajakohastamine tehakse ka koonddokumendis.

KOONDDOKUMENT

1. Nimetus(ed)

Vicomté d’Aumelas

2. Geograafilise tähise tüüp

KGT – kaitstud geograafiline tähis

3. Viinamarjasaaduste kategooriad

1. Vein

4. Veini(de) kirjeldus

LÜHIKIRJELDUS

Kaitstud geograafilist tähist „Vicomté d’Aumelas“ kasutatakse vaiksete punaste, roosade ja valgete veinide puhul. Kaitstud geograafilise tähisega veinide „Vicomté d’Aumelas“ tegelik alkoholisisaldus on vähemalt 9 mahuprotsenti. Üldalkoholisisaldus (minimaalne või maksimaalne), üldhappesus, lenduvate hapete sisaldus ja vääveldioksiidi kogusisaldus on sätestatud Euroopa Liidu õigusaktides.

Veinid peegeldavad Hérault’ oru keskosa eripärast looduskeskkonda, kus jõgi mängib olulist rolli temperatuuri reguleerijana.

Punastes veinides on eelkõige rõhutatud puuviljalisus ja elegants ning neid iseloomustab peen tanniinsus. Need veinid on valmistatud viinamarjasortidest „Cabernet-Sauvignon“, „Syrah“, „Carignan“, „Grenache“ ja „Mourvèdre“, mis on koristatud õigel küpsusastmel; veini valmistamisel kasutatakse eelkõige eri viinamarjasortide segusid. Veinid on erksa ja sädeleva rubiinpunase värvusega ning neile on iseloomulikud intensiivsed põldmarja, mustika, vaarika, lagritsa ja pipra aroomid.

Valged veinid on valmistatud ühest viinamarjasordist või eri sortide segust, eelkõige on tegemist viinamarjasortidega „Chardonnay“, „Sauvignon“, „Grenache blanc“, „Vermontino“ ja „Viognier“. Neid veine iseloomustab värskus ja amüülalkoholised nüansid, millele lisanduvad leedri- ja akaatsiaõite ning valgete puuviljade ja troopiliste puuviljade varjundid. Veinide maitse on intensiivne ja täidlane, tunda on kerget mõrkjust, mis ei mõju karedalt ega tekita kuivuse tunnet.

Roosad veinid on valmistatud viinamarjasortidest „Cinsault“, „Grenache“, „Syrah“, „Carignan“, „Cabernet-Sauvignon“ ja „Mourvèdre“. Neid iseloomustab kahvaturoosa värvus, mis võib olla kerge lõheroosa varjundiga, meeldiv värskus ning intensiivsed ja terviklikud õistaimede, troopiliste puuviljade ja mustsõstra aroomid.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

5.1. Veinivalmistuse eritavad

1.

Veinivalmistuse eritavad

Veinivalmistustavade puhul tuleb kinni pidada liidu tasandil ning maaelu ja merekalapüügi seadustikus (code rural et de la pêche maritime) sätestatud kohustustest.

5.2. Maksimaalne saagikus

1.

120 hektoliitrit hektari kohta

6. Määratletud geograafiline piirkond

Viinamarjade koristamine, nende töötlemine ja kaitstud geograafilise tähisega veini „Vicomté d’Aumelas“ valmistamine toimub järgmistes Hérault’ departemangu kommuunides: Aumelas, Bélarga, Campagnan, Saint-Pons-de-Mauchiens, Saint-Pargoire, Tressan, Puilacher, Plaissan, Le Pouget, Vendémian, Pouzols, Popian, Saint-Bauzille-de-la-Sylve et Gignac (katastriüksused D, E, F).

7. Veiniviinamarjasort / veiniviinamarjasordid

Alicante Henri Bouschet N

Alphonse Lavallée N

Altesse B

Alvarinho – Albariño

Aramon N

Aramon blanc B

Aramon gris G

Aranel B

Arinarnoa N

Artaban N

Arvine B – Petite Arvine

Aubun N– Murescola

Bourboulenc B – Doucillon blanc

Bronner B

Cabernet blanc B

Cabernet cortis N

Cabernet franc N

Cabernet-Sauvignon N

Caladoc N

Cardinal Rg

Carignan N

Carignan blanc B

Carmenère N

Chambourcin N

Chardonnay B

Chasan B

Chasselas B

Chasselas rose Rs

Chenanson N

Chenin B

Cinsaut N – Cinsault

Clairette B

Clarin B

Colombard B

Cot N – Malbec

Counoise N

Danlas B

Egiodola N

Fer N – Fer Servadou, Braucol, Mansois, Pinenc

Floreal B

Gamay N

Gewurztraminer Rs

Grenache N

Grenache blanc B

Grenache gris G

Gros Manseng B

Johanniter B

Listan B – Palomino

Lledoner pelut N

Macabeu B – Macabeo

Marsanne B

Marselan N

Mauzac B

Merlot N

Meunier N

Monarch N

Mondeuse N

Morrastel N – Minustellu, Graciano

Mourvèdre N – Monastrell

Muscardin N

Muscaris B

Muscat d’Alexandrie B – Muscat, Moscato

Muscat de Hambourg N – Muscat, Moscato

Muscat à petits grains blancs B – Muscat, Moscato

Nielluccio N – Nielluciu

Négrette N

Parellada B

Petit Manseng B

Petit Verdot N

Picardan B – Araignan

Pinot gris G

Pinot Noir N

Pinotin N

Piquepoul blanc B

Piquepoul gris G

Piquepoul noir N

Plant droit N – Espanenc

Portan N

Prior N

Riesling B

Rivairenc N – Aspiran noir

Rivairenc blanc B – Aspiran blanc

Roussanne B

Rubilande Rs

Saphira B

Sauvignac

Sauvignon B – Sauvignon blanc

Sauvignon gris G – Fié gris

Sciaccarello N

Semillon B

Servant B

Seyval B

Solaris B

Soreli B

Souvignier gris Rs

Sylvaner B

Syrah N – Shiraz

Tannat N

Tempranillo N

Terret blanc B

Terret gris G

Terret noir N

Ugni blanc B

Verdelho B

Vermentino B – Rolle

Vidoc N

Villard blanc B

Viognier B

Voltis B

8. Seos(t)e kirjeldus

8.1.

Vicomté d’Aumelas viinamarjakasvatuspiirkond paikneb Languedoci piirkonna keskel, Montpellier’ ja Béziersi vahel, piirnedes põhja poolt Sète’i platoo põhjaserva jääva väikese künkliku alaga, mida põhja suunast piirab Hérault’ jõgi.

Viinamarjakasvatusala laskub Aumelas’ lubjakivipinnasega võsaaladelt (gariigid) ja paikneb suurtel lääne suunas avatud astangutel, kus mullad on moodustunud sekundaar- ja tertsiaarajastust pärit lubjakiviklibust, piirkonna alumises pooles domineerivad Hérault’ jõe orgu kandunud mitmesugused setted.

Kõik need mullarühmad, mis ulatuvad viljakatest settemuldadest ja uuematest purdmaterjali sisaldavatest muldadest vanade astangute liiv- ja veeristikumuldadeni ning rannikualade lubjakivimullaga kaetud nõlvadeni, pakuvad laialdasi võimalusi viinamarjakasvatuseks.

Erinevad mullatüübid pakuvad koosmõjus kohaliku biokliimaga viinamarjakasvatajatele mitmeid võimalusi eri viinamarjasortide kasvatamiseks.

Kliima on selgelt vahemereline, iseloomulik on väga selgelt eristuv suvine kuivaperiood.

Sellist Vicomté d’Aumelas eripalgelise territooriumi ühtsust rõhutab täielikult Hérault’ jõe oru keskossa jääva tootmispiirkonna maastiku eripära. Kaitstud geograafilise tähisega veinid „Vicomté d’Aumelas“ pärinevad piirkonnast, mis on juba sajandeid olnud traditsiooniline viinamarjakasvatuspiirkond.

Selle piirkonna sobivus viinamarjakasvatuseks oli teada juba Rooma impeeriumi aegadel ning see leidis täiendavalt kinnitust keskajal. Vein oli ülikute ja rikaste kodanike laudadel, see jõudis kõrtside kaudu ka rahvani ja seda ülistasid oma loomingus truväärid.

Keskajal hoidsid viinamarjakasvatust alal ja arendasid seda naabruses asuvad religioossed kogukonnad, milleks olid Aniane’i ja Saint Guilhem le Déserti abtkonnad. 10. sajandil vallutas Vicomté d’Aumelas piirkonna Montpellier’st pärinev Guilhemi dünastia; Guilhemid, kes olid seotud Inglismaa ja Hollandi kuningakodadega, viisid seejärel Vicomté veine kogu Põhja-Euroopasse.

Nagu märgib professor Galtier, olid Vicomté d’Aumelas’s sel ajal olemas viinamarjaistandused. Ülikud võtsid neile kuuluvates valdustes saagist veerandi endale, sellest annab tunnistust Folio 178v artikkel 547, millest nähtub, et 4. novembril 1121. aastal kinnitas Guillaume d’AUMELAS, et ta annab Bertrand de l’ESTANGile üle talle kuuluva maa koos viinamarjaistanduste ja põldudega, mis ulatuvad kuni Hérault’ni.

18. sajandil hõlbustas Canal du Midi veinide vedu ookeanisadamateni, kust vein saadeti Põhja-Euroopasse ja Ameerikasse, samal ajal toetas järjest olulisemaks muutuv Sète’i jõe sadam veini vedu lõuna suunas.

19. sajandil omandas see viinamarjakasvatusala tänapäevase näo, kasutades ära raudtee arengut, mis võimaldab veini suunata olulistele uutele turgudele. Seoses spetsialiseerumisega hinnatud lauaviinamarjade tootmisele hakati seda piirkonda peagi kutsuma hüüdnimega „vallée dorée“ (kuldne jõeorg).

Tunnustamine piirkonnaveinina (vin de pays) 5. aprillil 1982 võimaldas veinitootjatel valmistada tarbijate nõudlusele vastavaid veine.

Praegune toodang ulatub 10 000 hektoliitrini, sellest 50 % moodustavad punased veinid ja ülejäänud osa jaguneb võrdselt valgete ja roosade veinide vahel.

KGT koosseisu kuuluvaid vanu vahemerelisi viinamarjasorte on täiendatud teistest piirkondadest pärinevate sortidega, nagu „Cabernet-Sauvignon“ ja „Merlot“ punaste veinide ning „Chardonnay“ ja „Sauvignon“ valgete veinide puhul.

Veinid jagunevad segatud viinamarjasortidest valmistatud peamiselt punaste veinide ja ühest täpsustatud viinamarjasordist valmistatud peamiselt valgete veinide vahel.

Vicomté d’Aumelas piirkonna KGT veinid ühendavad endas piirkonna ja selle ajaloo ning nende valmistamisel on kasutatud ühelt poolt põlvkondade kestel omandatud oskusteavet ja teiselt poolt kõige kaasaegsemaid tehnoloogilisi meetodeid.

Veinitootjate teostatavate uuringute tulemusena valmivad puuviljalised ja elegantsed veinid, mis pakuvad aeglase ekstraheerimisega seotud kohandatud veinivalmistamise tehnoloogiast tulenevaid naudinguid.

Neid veine turustatakse peamiselt Prantsusmaal ja Põhja-Euroopas, seejuures on peaaegu kogu toodang pakendatud geograafilises piirkonnas, mis võimaldab toote valmimist täiel määral kontrollida ja väärtustada otseselt tootmispiirkonnas.

8.2. Geograafilise piirkonna ja toote eripära põhjuslik seos

Kogu elu Vicomté d’Aumelas piirkonnas, mille üle kohalike elanike ja viinamarjakasvatajate majakana ja maamärgina domineerib Aumelas’ loss, keerleb ühe keskpunkti ümber. Viinapuu on siin elu keskmeks ja valmiv vein tähistab tugevat viinamarjakasvataja vaimu.

Seos viinamarjakasvataja ja viinapuu vahel on eriline selles piirkonnas, mida kutsutakse „kuldseks jõeoruks“, eelkõige siin toodetavate lauaviinamarjade („Chasselas“ ja „Servant“) tõttu, mis nõuavad suurt tähelepanu viinapuude lõikamisel ja eeldavad viinamarjade optimaalse kvaliteedi silmas pidamist.

Selle kogemusega relvastatult võtsid kõik piirkonna viinamarjakasvatajad viimase kolmekümne aasta jooksul ette viinamarjakasvatuste ümberkorraldamise ja kaasaegsete veinivalmistusmeetodite väljaarendamise.

Sellest annavad tunnistust ka veinid, mille omadusi mõjutab märkimisväärselt Hérault’ jõe oru keskosa eripärane looduskeskkond, kus jõgi mängib olulist rolli temperatuuri reguleerijana, piirates teatavaid suviseid ilmastikuga seotud äärmusi ja võimaldades toota elegantseid punaseid veine ning värskeid ja puuviljalisi valgeid veine.

Tänapäeval elavad Vicomté d’Aumelas’ piirkonna väikestes külades, mis asuvad sageli omaaegsete Rooma „villade“ kohal, viinamarjakasvatajate perekonnad, kes annavad põlvest põlve edasi oma kirge viinapuude ja veini vastu ning oma oskusteavet. Vicomté d’Aumelas’ piirkonna veinide kõrge maine põhineb sellel kultuuripärandil. Selle piirkonna, nende külade, nende inimeste ajalugu ja kultuur on täielikult seotud kohaliku viinamarjakasvatuse ajalooga.

9. Muud olulised tingimused (pakendamine, märgistamine, muud nõuded)

Õigusraamistik:

liikmesriigi õigusaktid

Lisatingimuse liik:

märgistamisega seotud lisasätted

Tingimuse kirjeldus

Kaitstud geograafilisele tähisele „Vicomté d’Aumelas“ võib lisada ühe või mitme viinamarjasordi nime.

Kaitstud geograafilist tähist „Vicomté d’Aumelas“ võib täiendada väljenditega „primeur“ (värske) või „nouveau“ (uus).

Vastavalt tootespetsifikaadi sätetele võib kaitstud geograafilisele tähisele „Vicomté d’Aumelas“ lisada väiksema geograafilise üksuse nime „Vallée Dorée“.

Etiketil on Euroopa Liidu kaitstud geograafilise tähise logo, kui märge „kaitstud geograafiline tähis“ asendatakse traditsioonilise märkega „Vin de pays“ (piirkonnavein).

Link tootespetsifikaadile

https://info.agriculture.gouv.fr/gedei/site/bo-agri/document_administratif-64343752-4555-476e-ae05-308e26acd116

(1) ELT L 9, 11.1.2019, lk 2.